Zá hḿ a yén wā ngɔ́l, á Yērúzalɛm ? Zá ā yón wā ? Zá ā yálā nâ á síli tə́ naa: Yə o nə mvɔí ? 6Wǎmēn ó ngābɛn ma, Ǹtondôbə énye a kɔ́bɔ, o ngálúm mā mvús, ńdɔ mə ngásám wɔ́ ábə wa, mə́ mǎn wa tsam, mə̌ təg yǎ ai mim̀fóló 7Mə ngáfəb bɔ́ ai efəbəga á mīḿbɛ́ yā ńnam. Mə ngávəŋan bɔ́ bīlíg, mə ngámana ayɔŋ dáma ai sí; Bálūm kig məzěn mábán mvús. 8Miǹkús myábán mí ńtɔa yǎ ábuí a lodo ǹsə́lə̌g yā ńtsāg máŋ, mə ngázu ai ǹdzâ bod ábə nyiá étɔŋ ḿbɔ bitá ai zum ǹnaŋ amǒs, ńdɔ mə ngákúb nye wɔ̌ŋ ai ángōndó á nyɔ́l. 9É nyīā á ngābyé bɔ́n zamgbál a mǎn təg, ǎ ngasulan yǎ, ǹló dzóbo woé ā kə́ bōmbō ósúsúa məsulí mə́ ngōgé, ényē nyɔ́lí ā wú ai wɔ̌ŋ; məbuga mábán, mâyi mɔ́ və́ á ókəŋ bítá á mís míńzīzíŋ myábán.